เกือบไปแล้ว
&nbsp;
21 ส.ค. 2554

....ทีมข่าวการเงิน
ประชุม ครม.รอบที่ผ่านมามีหลายเรื่องที่ ครม.อภิสิทธิ์ เวชชาชีวะ ตัดสินใจในบางเรื่องที่ถูกต้อง และบางเรื่องที่รับกันบ่ได๋
การตัดสินใจโยก นายพรหมสวัสดิ์ ทิพย์คงคา เลขาธิการคณะกรรมการการอาชีวศึกษา (สอศ.) เป็นที่ปรึกษานายกฯ แล้วโยก ศศิธารา พิชัยชาญณรงค์ อดีตปลัดกระทรวงการท่องเที่ยวและกีฬา มาเป็นเลขา ธิการ สอศ. ถือว่าถูกใจแม่บ้านริมน้ำ ของ ตี๋กร่าง...ฮิๆ แต่ฮัดชิ้ว ไม่ถูกใจคนไทย...
การดองเรื่องการแต่งตั้งประธานกรรมการ ธนาคารเพื่อการส่งออกและนำเข้าแห่งประเทศไทย (เอ็กซิมแบงก์) นั้นก็ถือว่าถูกจังหวะจะโคนเป๊ะๆ
ไม่เช่นนั้นเราคงเห็นคนที่เคยมีความผิดของบริษัทเงินทุนหลักทรัพย์ ที่ชื่อว่า “ศรีมิตร” ชื่อที่ประยุกต์จาก “CMIC” ซึ่งแปลงร่างมาจากเดิมคือ Chase Manhattan Investment Corporation ได้ยืดอกพกถุง แฮ่มๆ...
ทั้งๆ ที่คนคนนี้เคยปล่อยกู้ให้เสี่ยสอง วัชรศรีโรจน์ ไปขย่มหุ้นถึง 2,500 ล้านบาท จากเงินที่เสี่ยสองนำไปเขย่าหุ้น 5,600 ล้านบาท ชะอุ้ยน่ากลัวจังเลยนิ...